پرو-نون پاتاز شهرینده گوجلو یاغیش‌لار نتیجه‌سینده تورپاق سوروشمه‌سی باش وئریب.
پرو مطبوعاتی‌نین معلوماتینا گؤره، طبیعی حادثه نتیجه‌سینده آزی 80 ائو تورپاق آلتیندا قالیب، 3-و اوشاق اولماقلا 7 نفر ایتکین دوشوب. اطراف‌داکی اینسان‌لارین دستکی ایله آپاریلان آختاریش- قورتارما ایشلری زامانی 4 ساکین قورتاریلیب.
اؤلکه رسمی‌لری عاجیل یاردیم قروپ‌لاری‌نین درحال اراضییه گؤندریلدیگینی آچیقلاییب‌لار.
پرو پرزیدنتی پدرو کاستیلو سوسیال مئدیا حسابیندا میللی سیویل ساوونما اینستیتوتونون رهبری و ساوونما ناظیری‌نین حادثه یئرینه گئدجگینی بیلدیریب. او، طبیعی فلاکت‌دن ضرر چکن وطنداش‌لارا لازیمی دستکین گؤستریله جگینی قئید ائدیب.
